
Οι Εγγραφές ξεκίνησαν…
Αγαπητοί γονείς,
με βάση την υπ.αριθμ. Φ.6/23211/Δ1, 25-2-2026,Εγκύκλιο του ΥΠΑΙΘΑ,
οι εγγραφές μαθητών/τριών που θα φοιτήσουν στα  νηπιαγωγεία της χώρας
για το σχολικό έτος 2026-2027  θα πραγματοποιηθούν από 2-23 Μαρτίου.
Εγγραφές μετά την 23η Μαρτίου θεωρούνται εκπρόθεσμες και χρειάζονται την έγκριση του Διευθυντή/ντριας Πρωτοβάθμιας Εκπαίδευσης.

Ειδικότερα  θα εγγραφούν ηλεκτρονικά μαθητές και μαθήτριες γεννημένοι/ες το 2022.
Η εγγραφή του νηπίου στο δεύτερο έτος του Νηπιαγωγείου γίνεται αυτεπάγγελτα.
Τα όρια του 2ου και 7ου ΝΗΠΙΑΓΩΓΕΙΟΥ είναι κοινά και αφορούν την περιοχή που περικλείεται από τις οδούς:
Πλάτωνος – Ικονίου – Δήμητρος – Πίνδου – Ελ. Βενιζέλου – Βρύουλων – Λαμψάκου –– Πλατεία Εθνικής Αντιστάσεως – Παπανικολάου – Ηρώων Πολυτεχνείου – Πλάτωνος
ΠΕΡΙΓΡΑΦΗ:
Βόρεια: κάτω από την οδό Ικονίου & Γρ. Λαμπράκη Δυτικά: οδός Πλάτωνος Νότια: οδός Ηρώων Πολυτεχνείου  Ανατολικά: οδός Παπανικολάου, Λαμψάκου, Βρυουλών, Ελ. Βενιζέλου,Πίνδου, Δήμητρος.

1. ΗΛΕΚΤΡΟΝΙΚΗ ΑΙΤΗΣΗ ΕΓΓΡΑΦΗΣ (ΔΙΑΔΙΚΑΣΙΑ)
-Οι γονείς και κηδεμόνες με τη χρήση κωδικών taxisnet συνδέονται στην εφαρμογή του gov.gr «πρώτη εγγραφή» στον ακόλουθο σύνδεσμο
 https://proti-eggrafi.services.gov.gr/
-Στη συνέχεια επιλέγουν το νηπιαγωγείο με βάση τη διεύθυνση κατοικίας τους.


-Συμπλήρωση στοιχείων επικοινωνίας:
Κατά την είσοδό του στο σύστημα, ο γονέας/κηδεμόνας συμπληρώνει τα στοιχεία ηλεκτρονικού ταχυδρομείου (προαιρετικά) και κινητού τηλεφώνου μέσω του οποίου θα ενημερώνεται για την πορεία της αίτησής του.

Για την υποβολή της αίτησης οι γονείς/κηδεμόνες συμπληρώνουν διαδοχικά τα ακόλουθα:

α) Τα στοιχεία του νηπίου/προνηπίου για το οποίο αιτούνται την εγγραφή:
Τα στοιχεία του παιδιού αντλούνται από την οικογενειακή μερίδα. Σε περίπτωση ωστόσο που για οποιοδήποτε λόγο ο κατάλογος δεν περιλαμβάνει το τέκνο που επιθυμούν να εγγράψουν, έχουν τη δυνατότητα να εισάγουν μόνοι τους τα στοιχεία του νηπίου/προνηπίου και να τεκμηριώσουν τη σχέση κηδεμονίας, είτε με δικαστική απόφαση επιμέλειας, είτε με ιδιωτικό συμφωνητικό ρύθμισης επιμέλειας, με ανάρτηση σχετικού αποδεικτικού σε ψηφιακή μορφή.
β) τη διεύθυνση μόνιμης κατοικίας τους, την οποία τεκμηριώνουν αναρτώντας σε ψηφιακή μορφή εγγράφου σχετικό αποδεικτικό, όπως λογαριασμό ΔΕΚΟ, μισθωτήριο συμβόλαιο, ή άλλο δημόσιο πρόσφατο έγγραφο από το οποίο να προκύπτει ρητά η διεύθυνση κατοικίας.
γ) τα στοιχεία άλλου/ων τέκνου/ων, που φοιτά/ούν στην ίδια ή σε συστεγαζόμενη σχολική μονάδα. Θα χρειαστεί να προσκομίσετε βεβαίωση φοίτησης του μεγαλύτερου παιδιού από το Διευθυντή/ντρια του δημοτικού σχολείου.
δ) εάν επιθυμούν τη φοίτηση του νηπίου/προνηπίου στο Προαιρετικό Ολοήμερο πρόγραμμα ή στο αναβαθμισμένο πρόγραμμα του ολοημέρου ή και στο Τμήμα Πρόωρης Υποδοχής.
ε) τα στοιχεία των συνοδών των νηπίων/προνηπίων κατά την προσέλευση και αποχώρηση τους από τη σχολική μονάδα ενώ παράλληλα επιλέγουν τη δήλωση: «Υποβάλλοντας αυτή την αίτηση, αναλαμβάνω την ευθύνη για την ασφαλή προσέλευση και αποχώρηση του νηπίου/προνηπίου».
ΠΡΟΣΟΧΗ
Μετά την ηλεκτρονική υποβολή θα πρέπει οι γονείς να προσέλθουν υποχρεωτικά στο νηπιαγωγείο και να προσκομίσουν τα εξής δικαιολογητικά για να είναι έγκυρη η εγγραφή τους, κατόπιν ραντεβού και μέχρι τη λήξη των εγγραφών 23 Μαρτίου.

1. Αίτηση εγγραφής η αίτηση εγγραφής για το τμήμα πρόωρης υποδοχής, για το Προαιρετικό Ολοήμερο Πρόγραμμα ή για
το Αναβαθμισμένο Πρόγραμμα Ολοήμερου Νηπιαγωγείου.
2. Ατομικό δελτίο υγείας Μαθητή(ΑΔΥΜ).                                                                                    
3. Βεβαίωση φοίτησης από το διευθυντή του συστεγαζόμενου δημοτικού σε περίπτωση που φοιτά σε αυτό αδερφάκι.
4.Βιβλιάριο υγείας του μαθητή/τριας όπου αποδεικνύονται τα εμβόλια που έχουν γίνει.
5. Γνωμάτευση από ΚΕ.Δ.Α.Σ.Υ, εφόσον υπάρχει για μαθητή /τρια με αναπηρία ή ειδικές εκπαιδευτικές ανάγκες. Η γνωμάτευση διευκολύνει την οργάνωση για την υποστήριξη μαθητών με ΕΕΑ.
6.Υπεύθυνη δήλωση του έτερου κηδεμόνα που πρέπει να προσκομιστεί και να είναι σύμφωνος για την εγγραφή του παιδιού στο νηπιαγωγείο καθώς και στο πρόγραμμα φοίτησης που αναφέρεται στην αίτηση( Υποχρεωτικό πρόγραμμα/Ολοήμερο / αναβαθμισμένο/ πρωϊνή υποδοχή)
7. Φωτοαντίγραφο ΔΕΚΟ, μισθωτήριο συμβολαίου ή εφορίας ,ως αποδεικτικό κατοικίας.
8.Πιστοποιητικό γέννησης παιδιού σε περίπτωση προβλήματος άντλησης από το myschool ή ληξιαρχική πράξη γέννησης για όσους δε διαθέτουν πιστοποιητικό ή προέρχονται από χώρες του εξωτερικού. Για τη δεύτερη περίπτωση τα δικαιολογητικά πρέπει να είναι μεταφρασμένα.
sos: Επισημαίνεται ότι η αποδοχή της αίτησης δε συνεπάγεται απαραίτητα φοίτηση του νηπίου/προνηπίου στη δηλωθείσα σχολική μονάδα. Η σχολική μονάδα φοίτησης του νηπίου/προνηπίου θα καθοριστεί μετά το πέρας της διαδικασίας υποβολής των αιτήσεων και αφού η αρμόδια Διεύθυνση Πρωτοβάθμιας Εκπαίδευσης κατανείμει τις αιτήσεις σύμφωνα με τις διαθέσιμες θέσεις κάθε Νηπιαγωγείου.

2.ΕΓΓΡΑΦΕΣ ΣΤΟ ΟΛΟΗΜΕΡΟ ΠΡΟΓΡΑΜΜΑ- ΔΙΕΥΡΥΜΕΝΟ ΠΡΟΓΡΑΜΜΑ ΟΛΟΗΜΕΡΟΥ ΚΑΙ ΣΤΟ ΤΜΗΜΑ ΤΗΣ ΠΡΩΪΝΗΣ ΥΠΟΔΟΧΗΣ
Στο Προαιρετικό Ολοήμερο Πρόγραμμα/Διευρυμένο πρόγραμμα ολοημέρου και στο Τμήμα Πρόωρης Υποδοχής του Νηπιαγωγείου του Ενιαίου Τύπου Ολοήμερου Νηπιαγωγείου εγγράφονται οι μαθητές/τριες κατόπιν σχετικής αίτησης δήλωσης των γονέων/κηδεμόνων τους.
Πρόωρη αποχώρηση από το ολοήμερο πρόγραμμα δεν προβλέπεται.
 Η Προϊσταμένη μετά την ηλεκτρονική εγγραφή του μαθητή/τριας, θα παραλαμβάνει τα δικαιολογητικά από τους γονείς
Δευτέρα με Παρασκευή  από τις 12:15μ.μ. έως τις 13.15:00μ.μ, κατόπιν πάντα τηλεφωνικού ραντεβού.

Καλό θα ήταν για να μην παρακωλύεται η λειτουργία του νηπιαγωγείου, όσοι γονείς έχουν απορίες να επικοινωνούν τηλεφωνικά          τις ώρες που αναγράφονται παραπάνω.: 

2ο ΝΗΠΙΑΓΩΓΕΙΟ: τηλ:2105543291 
email:mail@2nip-elefs.att.sch.gr

 7ο Νηπιαγωγείο Ελευσίνας 
τηλ:2105548768
email: mail@7nip-elefs.att.sch.gr 

Με εκτίμηση
Οι Προϊσταμένες του 2ου και 7ου Νηπιαγωγείου Ελευσίνας.

